SHML "Elena Gjika", Ferizaj

SHML "Elena Gjika", Ferizaj është shkollë e mesme e lartë në Ferizaj, Komuna Ferizaj, Kosovë. Drejtimi i kësaj shkolle është shkollë e mesme e mjekësisë. Ajo është një institucion arsimor profesional që ofron arsim të mesëm në fushën e mjekësisë. Ajo përgatit kuadro të reja në profile si infermierë, teknikë laboratori, asistentë të stomatologjisë dhe profesione të tjera mjekësore. E emërtuar me emrin e humanistes dhe iluministes shqiptare Elena Gjika (Dora d'Istria), shkolla synon të edukojë breza të rinj me dije shkencore, përgatitje praktike dhe vlera humane në shërbim të shëndetit publik. 

 Historiku i Shkollës  
Shkolla e mesme e mjekësisë "Elena Gjika" në Ferizaj u formua pas largimit me dhunë te nxënësve shqiptarë nga bankat shkollore dhe të pengensave që dolën kur mësimi filloi të organizohej nëpër shtëpi-shkolla, pasi që nxënësit mësonin nëpër shkollat e mjekësisë të Prishtinës, Prizerenit, Mitrovicës etj., nuk kishin kushte të udhëtonin, nuk kishin siguri për ta bërë këtë dhe ngelën nëpër shtëpi. Subjektet komunale të arsimit të Ferizajt, në bashkëpunim me organet e Ministrisë së Arsimit të Republikës së Kosovës, vendosen t'u dalin në ndimë atyre dhe e arsyetuan hapjen e paraleleve të ndara të SHMM "Ali Sokoli" të Prishtinës në Ferizaj ashtu që në vitin shkollor 1991-92 u hapën katër paralele me nxënës të mjekësisë (për secilin vit nga një), në kuadër të Shkollës së mesme teknike "Pjetër Bogdani" të Ferizajit. Klasa e tretë e mbajti mësimin bashkë me klasën e tretë të kësaj shkolle, kurse viti i parë, i dytë dhe i katër mësuan në të njëjta lokale, me nxënësit e Gjimnazit "Kuvendi i Arbërit". Mbikëqyrjen e këtyre paraleleve e bënte Shkolla e mesme e mjekësisë së Prishtinës, në bashkëpunim me organet komunale të arsimit të Ferizajt. Vitin vijues (1992-1993), me Vendim të Qeverisë Komunale të Ferizajt, të gjitha paralelet kalojnë me mësim në lokalet e SHMT "Pjetër Bogdani", po përsëri si paralele e SHMM "Ali Sokoli" të Prishtinës dhe të organeve që i përmendëm më lart. Edhe viti shkollor 1993-94 shkoi me këtë ecuri institucionale.

 Shih edhe 
 Arsimi në Kosovë
 Arsimi në Ferizaj

 Referime 

 Lidhjet e jashtme 

Kategoria:Shkolla në Ferizaj
Kategoria:Shkolla të mesme në Kosovë
Kategoria:Shkolla të emërtuara sipas Elena Gjikës